Qasabah

Qasabah ( "bahagian tengah kota atau benteng", Bahasa Barbar: tighremt ⵜⵉⵖⵔⵎⵜ , Bahasa Perancis dan Inggeris: kasbah) ialah suatu kelompok bangunan yang dibentengkan sekelilingnya.

Seni bina mengikut rantau

Di Maghreb 
Qasabah-qasabah di rantau Maghreb dan Iberia termasuk Andalusia kerap berupa beberapa bangunan dipusatkan kepada suatu menara benteng ataupun dikelililingi sebuah kubu atau dinding pertahanan; ia sering menjadi tempat kediaman pemimpin setempat serta menjadi pelindung sebuah kota diserang.

Binaan-binaan di rantau ini sering mempunyai dinding tembok tinggi yang biasanya tidak bertingkap. Ia kadangkalanya juga dibina di puncak bukit agar lebih mudah terlindung, seperti di Tangiers. Qasabah juga boleh ditempatkan berhampiran pintu masuk ke pelabuhan.

Pembinaan qasabah ini dianggap sebagai suatu status kekayaan keluarga yang mampu membinanya.

Di Timur Tengah 
Qasabah-qasabah jauh di Timur Tengah seperti Arab Saudi dan Yaman pula lebih berupa suatu menara batu baik berhubung dengan suatu rumah khas atau terasing pencil di puncak bukit atau dikelilingi ladang sebagai suatu tempat pemerhatian atau lumbung. Kebanyakan tapak-tapak qasabah ini berupa bentuk bulat namun ada juga tapak berbentuk segi empat yang dapat ditemui.

Terdapat juga penemuan gambaran menara yang serupa di runtuhan Qaryat al-Fāw, Rub 'al-Khali bertarikh sekitar abad ke-3 SM hingga abad ke-4 M yang turut berkongsi ciri binaan sama guna di Yaman dan Arab Saudi selatan.

Rujukan

Pautan luar 
 "Old stone towers in Asir village - Saudi Arabia."
 "Images from Saudi Arabia – Rock House Sealed with Mud – Ancient Watch Tower."

Seni bina Islam
Kebudayaan Arab